મેરાન્યૂઝ નેટવર્ક, રાજકોટ: મહાનગરપાલીકા દ્વારા ગત વર્ષની માફક આ વર્ષે પણ તા.5 થી એટલે કે ધનતેસરથી તા.7 દિવાળી સુધી રેસકોર્સ રીંગરોડ ખાતે દિવાળી ઉત્સવનું આયોજન કરાયું છે. જે અંતર્ગત ચિત્રનગરીની ટીમના સહયોગથી ગઈકાલે રેસકોર્ષ રીંગરોડના 2.7 કીમીના વિસ્તારમાં રંગોળી સ્પર્ધા યોજાઈ હતી. જેમાં 350થી વધુ પરિવારના નાના-મોટા 2500થી વધુ લોકોએ ભાગ લીધો હતો અને આ રંગીલા રાજકોટિયનોએ 3 હજાર કિલો ચિરોડીના રંગની મનમોહક રંગોળીઓ બનાવી હતી.